open-index/open-wikipedia-markdown huggingface dataset:
Kabri i Israel

**Kabri** () er ein kibbutz nord i Israel. Han ligg i Vest-Galilea kring 4&nbsp;km aust for middlhavsbyen Nahariya, og høyrer til Mateh Asher regionale kommune. I 2006 hadde han eit folketal på 751.

## Historie
Området kring Kabri-kjeldene vart først busett for 16&nbsp;000 år sidan i steinalderen. Permanente strukturar dukka opp kring 10&nbsp;000 fvt.  Arkeologiske utgravingar har avdekt spor etter ein eldgamal by. Byen vart bygd kring 2500 fvt. og området dekte 32 mål, som var omgjeve av sju meter høge vollar, der det vart bygd vakttårn.

Byen vert av arkeologane kalla Tel Kabri, men det kaananittiske namnet er ikkje kjend. Byen var ein bystat styart av ein monark og slottet hans låg i hjartet av byen, dekorert med fargerike fresker og ornament i minoisk stil. Innbyggjarane i byen (som er estimert til 5&nbsp;000) levde av jordbruk og internasjonal handel. Ein har funne spor etter handelsvarer frå Egypt, Tyrkia og Kreta i ruinane og gravene på staden. Bystaten vart heilt fråflytta kring 1600 fvt. av ukjende årsaker.

### Antikken
Etter nokre få generasjonar vart ein festningsby grunnlagd av fønikarane like ved den eldre byen. Her er det seinare gjort funn av våpen og kjøkenutstyr frå greske leigesoldatar, i tillegg til ein særs sjeldan bolle, der ein lagde purpurfarge, som var hovudeksportvaren til fønikiarane. Busetnaden vart øydelagd på 600-talet fvt. av babylonarane.

### Moderne historie
Den arabiske landsbyen al-Kabri låg på staden etter krosstoga og fram til 1949. I 1948 vart Yehiam-konvoien overfalt då han passerte landsbyen. I følgje den iraelske historikaren Benny Morris, førte eit påfølgjande Haganah-åtak til at dei fleste landsbybuarane flykta, medan andre vart drepne i det som vart kjend som al-Kabri-massakren. Haganah planla å øydeleggje Al-Kabri og nærliggande landsbyar i Vest-Galilea. Seinare var Al-Kabri blant landsbyane som vart rasert for å sørge for at dei opphavlege innbyggjarane ikkje kunne eller ville kome attende.

I 1949 vart ein ny kibbutz grunnlagd på staden av forflytta medlemmar frå kibbutzen Beit HaArava og yngre flyktningar frå Unge Aliyah. Beit HaArava låg langs Jordanelva nær Jeriko, og vart evakuert under den arabisk-israelske krigen 1948, og sidan øydelagd av dei invaderande jordanske styrkane.

## Kjelder

**Denne artikkelen bygger på «[[:en:Kabri i Israel|Kabri i Israel]]» frå ,  den 8. mars 2015.* 
*** oppgav desse kjeldene:*

## Bakgrunnsstoff
*Heimeside
Ein HaMifratz

**Ein HaMifratz** (, tyder  Auget til bukta, fordi ein kunne sjå heile bukta frå staden) er ein kibbutz nær Akko nord i Israel. Han ligg ved middelhavskysten, og høyrer til Mateh Asher regionale kommune. In 2009 hadde han eit folketal på 1&nbsp;131.

## Historie
Kibbutz Ein Hamifratz vart grunnlagd i august 1938 av polske immigrantar som ein del av tårn- og palisade-busetjingane under arabaropprøra 1936-1939.

I følgje Jewish National Fund vart Ein Hamifratz kort tid etter han vart grunnlagd, angripen av «arabiske gjengar». Nybyggjarane sleit med saltvassmyrer og flygesand ved munningen av Naamanelva. Nybyggjarane levde opphavleg av ei blanding av jordbruk og fiskeoppdrett. I 1947 hadde kibbutzen eit folketal på 400.

Fram til Akko vart erobra, låg Ein Hamifratz i frontlinja. Nybyggjarane var med på frigjeringa av Galilea i november 1948.

## Kjelder

**Denne artikkelen bygger på «[[:en:Ein HaMifratz|Ein HaMifratz]]» frå ,  den 8. mars 2015.* 
*** oppgav desse kjeldene:*
Eilon

**Eilon** () er ein kibbutz nord i Israel. Han ligg 1,5&nbsp;km sør for den libanesiske grensa og 10&nbsp;km aust for kysten av Middelhavet, på ein rygg mellom dei to elvane Nahal Betzet og Nahal Kziv, og høyrer til Mateh Asher regionale kommune. I 2012 hadde han eit folketal på kring 943.

## Etymologi
Namnet Eilon kjem frå *Elah* (terebint) og *Alon* (eik), to treartar som det veks mykje av i denne delen av Israel.

## Historie

Kibbutzen vart grunnlagd på landområdet til Khirbet Samak, kjøpt i 1938 av Jewish National Fund. Han vart grunnlagd det året av ei gruppe polske immigrantar og palestinske jødar. Innbyggjarane vart stadig angripen etter arabaropprøret i Palestina 1936-1939. Eilon var ein av dei første tårn- og palisade-busetjingane. Det vart roleg i Galilea etter dei libanesiske soldatane Kaukji-bandane vart drivne bort i november 1948.

I 1947 hadde kibbutzen 350 innbyggjarar. Kibbutzen høyrte i starten til Hashomer Hatzair.

## Kjelder

**Denne artikkelen bygger på «[[:en:Eilon|Eilon]]» frå ,  den 8. mars 2015.* 
*** oppgav desse kjeldene:*
Kfar Masaryk

**Kfar Masaryk** (, tyder Masaryklandsbyen) er ein kibbutz nord i Israel. Han ligg vest i Galilea nær Beluselva og sør for Akko, og høyrer til Mateh Asher regionale kommune. I 2006 hadde han eit folketal på 598.

Grunnleggjarane var immigrantar frå Tsjekkoslovakia og Litauen som hadde slått seg ned i Petah Tikva i 1932. Året etter grunnla ei Kibbutz Czecho-Lita og flytta til Bat Galim i Haifa. I 1934 flytta dei til eit område med sanddyner nær Kiryat Haim og endra namnet på gruppa til Mishmar Zevulun. I 1937 kom det til ei gruppe polske immigrantar som var medlemmar av *Hayotzer*.

Trass i motstand frå Jewish Agency (som meinte sandjorda ikkje høvde seg for jordbruk) vart **Mishmar Zevulun** grunnlagd den 29. november 1938 som den 29. tårn- og palisade-busetjinga. I 1940 vart kibbutzen flytta til den noverande staden og han fekk namnet Kfar Masaryk etter Tomáš Garrigue Masaryk, den første presidenten i Tsjekkoslovakia

## Kjelder

**Denne artikkelen bygger på «[[:en:Kfar Masaryk|Kfar Masaryk]]» frå ,  den 8. mars 2015.* 
*** oppgav desse kjeldene:*

## Bakgrunnsstoff
*Kibbutz website
Lohamey HaGeta'ot

**Lohamei HaGeta'ot** (, tyder Ghettokjemparane) er ein kibbutz nord i Israel. Han ligg vest i Galilea, og høyrer til Mateh Asher regionale kommune. I 2006 hadde han eit folketal på 467.

## Historie
Kibbutzen vart grunnlagd i 1949 langs kysthovudvegen mellom Akko og Nahariya, der den tidlegare arabiske landsbyen Al-Sumayriyya låg. Nybyggjarane var mellom anna overlevande frå ghettooppreisten i Warszawa (mellom anna Icchak Cukierman, nestleiar i ŻOB), og tidlegare jødiske partisanar og andre Holocaust-overlevande. Han er namngjeven til minne om jødane som kjempa mot nazistane.

## Arkeologi
Like ved kibbutzen ligg det store ruinar etter ein akvedukt som gav vatn til Akko, kring 6&nbsp;km unna, fram til 1948. Akvedukten vart opphavleg bygd mot slutten av 1700-talet av Jezzar Pasha, den osmanske herskaren av Akko, men vart ferdigbygd av sonen hans, Suleiman, i 1814.

## Kjelder

**Denne artikkelen bygger på «[[:en:Lohamey HaGeta&#39;ot|Lohamey HaGeta&#39;ot]]» frå ,  den 8. mars 2015.* 
*** oppgav desse kjeldene:*

## Bakgrunnsstoff
*Ghetto Fighters' House
*Kibbutz Lohamei HaGeta'ot
Matzuba

**Matzuva** (), òg kalla **Matzuba**, er ein kibbutz i Vest-Galilea nord i Israel. Han ligg sør for utviklingsbyen Shlomi, og høyrer til Mateh Asher regionale kommune. I 2011 hadde han eit folketal på 600.

Landsbyen vart grunnlagd i 1940 av immigrantar frå Tyskland, medlemmar av ungdomsrørsla *Maccabi HaTzair*.

## Kjelder

**Denne artikkelen bygger på «[[:en:Matzuba|Matzuba]]» frå ,  den 8. mars 2015.* 
*** oppgav desse kjeldene:*
Shomrat

**Shomrat** () er ein kibbutz i Vest-Galilea i Israel. Han ligg på kysthovudvegen like nord for Akko, og høyrer til Mateh Asher regionale kommune. I 2006 hadde han eit folketal på 347.

Kibbutzen ligg på landområdet til den avfolka palestinske landsbyen Al-Manshiyya, nord for landsbyen.

Grunnleggjarane budde opphavleg på ein stasjon nytta for jordbrukseksperiment ved Akko. Etter eit væpna åtak av palestinarar frå Al-Manshiyya mot medlemmar i Shomrat på veg til jobb. Sekretæren i kibbutzen vart drepen. Haganah-styrkar vart kalla inn for fjerne angriparane.

Kibbutzen vart grunnlagd i 1948 av Hashomer Hatzair-medlemmar frå Slovakia og Romania. Somme av grunnleggjarane kjempa med motstandsstyrkar mot nazistane i Europa, medan dei fleste kom frå forskjellige nazistiske konsentrasjonsleirar. Dei fleste av grunnleggjarane av kibbutzen kom til Palestina som ein del av organisasjonen Aliya Bet, og vart internert i leirar på Kyrpos. Kibbutzen ligg i området til Asher-stammen, og er kalla opp etter Shomer, ein av sønene til Asher.

## Kjelder

**Denne artikkelen bygger på «[[:en:Shomrat|Shomrat]]» frå ,  den 8. mars 2015.* 
*** oppgav desse kjeldene:*
*
*

 

## Bakgrunnsstoff
*Kibbutz website
Yehiam

**Yehiam** () er ein kibbutz i Israel, vest i Øvre Galilea, 13&nbsp;km aust for kystbyen Nahariya og 20&nbsp;km søraust for grenseovergangen til Libanon. Yehiam ligg kring 365 meter over havet og høyrer til Matte Asher regionale kommune. I 2015 hadde Yehiam 450 innbyggjarar, av desse var 150 kibbutzmedlemmar.

## Historie

Kibbutz Yehiam vart grunnlagd den 27. november 1946 av 50 medlemmar av den sionist-sosialistiske ungdomsrørsla Hashomer Hatzair, som omgjorde ruinane av ei osmansk borg over ruinane av ei krossfararborg ved Khirbat Jiddin til ein militær treningsleir. Han vart kalla opp etter Yehiam Weitz, sonen av sionistleiaren Yosef Weitz, som vart drepen «natta for bruene», som var ein Palmach-operasjon den 16.-17. juni 1946. Dei britiske mandatstyresmaktene støtta opprettinga av kibbutzen, trass i at det var i mot offisiell britisk politikk.

Delingsplanen til SN i 1947 sette Yehiam innafor grensene til den arabiske staten, og ikkje den jødiske.

Den 20. januar 1948 gjekk 200-300 soldatar frå den arabiske frigjeringsarmeen til åtak mot Yehiam, væpna med bombekastarar, maskingevær og rifler. Styrken kringsette kibbutzen frå alle sider og blokkerte vegane inn. Ein tropp britiske soldatar utveksla eld med det arabiske regimentet, som trekte seg attende og prøvde å angripe igjen natta etter, men vart drivne attende av ei forsterking av Haganah-soldatar.

Den 27. mars 1948 vart ein Haganah-konvoi send for å føre forsyningar til kibbutzen, då han vart kringsett av arabiske styrkar. Yehiam-konvoien bestod av fem lastebilar og eit pansra kjøretøy og var angripen av 250 arabarar nær Al-Kabri.

Grunnleggjarane av kibbutzen Yehiam budde i telt mellom ruinane. Dei lagde mat i eit lite kjøken med forsyningar som vart flydd inn. Dei var særs synlege for dei arabiske troppane som var stasjonerte på åsane, og vart stadig skoten på av desse. Kommunikasjonen med verda utafor føregjekk gjennom bål, blinklys og duer til Nahariya og Kiryat Haim. Yehiam-medlemmane dyrka grønsaker, druer og fersken. 
 
Under Operasjon Dekel erobra og avfolka den israelske hæren beduinlandsbyen Khirbat Jiddin den 10. og 11. juli 1948. Fleire operasjonar seinare var heile Galilea erobra av jødiske styrkar under Operasjon Hiram den 29-31. oktober 1948.

Etter den arabisk-israelske krigen 1948, vart det bygd nye hus, inkludert det første barnehuset. Hashomer Hatzair-grupper kom til frå forskjellige stader i Israel, i tillegg til Aliya frå Cuba, Frankrike, Uruguay, Argentina, Mexico og Colombia.

## Kjelder

**Denne artikkelen bygger på «[[:en:Yehiam|Yehiam]]» frå ,  den 8. mars 2015.* 
*** oppgav desse kjeldene:*

## Bakgrunnsstoff
*Official website
*Deli-Yehiam
Yas'ur

**Yas'ur** (, tyder *[[Svale]]*) er ein kibbutz nord i Israel. Han ligg aust for Akko i Vest-Galilea, og høyrer til Mateh Asher regionale kommune. I 2006 hadde han eit folketal på 287.

Kibbutzen vart grunnlagd i 1949 av immigrantar frå England og Ungarn, som var medlemmar av den sionistisk-sosialistiske ungdomsrøsla Hashomer Hatzair.

Den britiske forfattaren Lynne Reid Banks budde i Yas'ur mellom 1962 og 1971.

## Kjelder

**Denne artikkelen bygger på «[[:en:Yas'ur, Israel|Yas'ur, Israel]]» frå ,  den 8. mars 2015.* 
*** oppgav desse kjeldene:*

## Bakgrunnsstoff
*Nettside
Ahihud

**Ahihud** () er ein moshav i Vest-Galilea nord i Israel, kring 9&nbsp;km aust for Akko. Han vart grunnlagd i 1950.

Han høyrer til Moshavrørsla og Mateh Asher regionale kommune. Namnet kjem frå bibelverset «...for Asjer-stammen ein leiar, Ahihud, son til Sjelomi» (4. Mosebok 34:27).

Etter at det vart oppdaga vasskjelder i området som gjorde at ein kunne opprette permanente busetjingar, vart kibbutzen Yasur grunnlagd. Denne dekkja 1&nbsp;800 mål og dei fleste innbyggjarane kom frå Jemen.

## Kjelder

**Denne artikkelen bygger på «[[:en:Ahihud|Ahihud]]» frå ,  den 8. mars 2015.* 
*** oppgav desse kjeldene:*

## Bakgrunnsstoff
*Ahihud Authority for Development of the Galilea
Rosh HaNikra

**Rosh HaNikra** () er ein kibbutz nord i Israel. Han ligg ved middelhavskysten nær Rosh HaNikra-grottene og grensa til Libanon, og høyrer til Mateh Asher regionale kommune. I 2009 hadde han eit folketal på 1143.

## Historie
Kibbutzen vart grunnlagd den 6. januar 1949 av ein gar'in av demobiliserte Palmach-soldatar som flytta dit frå kibbutzen Hanita, i lag med medlemmar i Den sionistiske ungdomsrørsla og unge Holocaust-overlevande.

Kibbutzen er i dag privatisert

## Kjende innbyggjarar
* Sacha Baron Cohen
* Nufar Edelman (f. 1982), olympisk seglar
*Dekel Keinan

## Kjelder

**Denne artikkelen bygger på «[[:en:Rosh HaNikra, Israel|Rosh HaNikra, Israel]]» frå ,  den 8. mars 2015.* 
*** oppgav desse kjeldene:*

## Bakgrunnsstoff
*Heimeside 
*Rosh HaNikra Jewish Agency
Sa'ar

**Sa'ar** (, tyder Storm) er ein kibbutz vest i Galilea i Israel. Han ligg nær Nahariya, og høyrer til Mateh Asher regionale kommune. I 2006 hadde han eit folketal på 403.

## Historie
Kibbutzen vart grunnlagd i 1948 av medlemmar frå den sosialistisk-sionistiske ungdomsrørsla Hashomer Hatzair og Holocaust-overlevande.

Kibbutzen vart grunnlagd i august 1948 på landområdet til den avfolka palestinske landsbyen Az-Zeeb, sør for landsbyen.

I august 2006 flykta mange innbyggjarar frå kibbutzen etter at Hizbollah avfyrte opp til 60 rakettar dagen. Kibbutz-medlemmet David Lelchook vart drepen av splintar frå eit missil som traff framsida av huset hans.

## Kjende innbyggjarar
Kibbutzen vart kjend som gardssamfunnet der komikaren Jerry Seinfeld arbeidde som frivillig då han var 16 år gammal.

## Kjelder

**Denne artikkelen bygger på «[[:en:Sa&#39;ar|Sa&#39;ar]]» frå ,  den 8. mars 2015.* 
*** oppgav desse kjeldene:*
* 
*
Ben Ami

**Ben Ami** () er ein jordbruksbusetnad i Matte Asher regionale kommune i Nord distrikt i Israel, like ved Nahariya. Moshaven vart grunnlagd i 1949 av demobiliserte soldatar på landområdet til den palestinske landsbyen Umm al-Faraj.

Ben Ami var ein av busetnadane som vart råka av Katyusha-rakettar sendt opp av Hizbollah den 14. juli 2006 under Libanon-krigen i 2006.

## Kjelder

**Denne artikkelen bygger på «[[:en:Ben Ami|Ben Ami]]» frå ,  den 8. mars 2015.* 
*** oppgav desse kjeldene:*
Bustan HaGalil

**Bustan HaGalil** ( eller בוסתן הגליל tyder Frukthagen i Galilea) er ein moshav i Vest-Galilea nord i Israel, nær Akko. Han høyrer til Mateh Asher regionale kommune og vart grunnlagd i 1948 av Holocaust-overlevande frå Romania. Namnet er symbolsk og syner til frukthagane i området.  

Bustan HaGalil ligg på landområdet til den avfolka palestinske landsbyen Al-Manshiyya, som låg nord for landsbyen.

Etter den arabisk-israelske krigen 1948 kom innbyggjarar frå moshaven Beit Yosef og slo seg saman med dei. I 2005 hadde han eit folketal på kring 450. I moshaven ligg Sydney Smith-brakkene, der St. Jean d'Acre-våpenkvilen, som enda det syrisk-libanesiske felttoget under andre verdskrigen i 1941, vart signert.

## Kjelder

**Denne artikkelen bygger på «[[:en:Bustan HaGalil|Bustan HaGalil]]» frå ,  den 8. mars 2015.* 
*** oppgav desse kjeldene:*

## Bakgrunnsstoff
* Bustan HaGalil on the website of the Authority for Development of the Galilea
Betzet

**Betzet** () er ein moshav i Vest-Galilea nord i Israel. Han høyrer til Mateh Asher regionale kommune og er ein del av Moshavrørsla, like ved byane Shlomi og Nahariya.

Moshaven vart grunnlagd i 1951 på landområde som høyrte til den palestinske landsbyen Al-Bassa, som vart øydelagd i den arabisk-israelske krigen 1948. Grunnleggjarane var immigrantar til Israel frå Balkan, særleg det tidlegare Jugoslavia og Romania. Samfunnet er kalla opp ette den antikke landsbyen Betzet som skal ha lege i nærleiken. I 2005 hadde han eit folketal på kring 300.

Området dekkjer kring 2200 mål. Dei fleste innbyggjarane lever av dyrking av bananar, avokado og kalkunavl.

## Kjelder

**Denne artikkelen bygger på «[[:en:Betzet|Betzet]]» frå ,  den 8. mars 2015.* 
*** oppgav desse kjeldene:*

## Bakgrunnsstoff
* Betzet on the website of the Authority for Development of the Galilea
Liman i Israel

**Liman** () er ein moshav i Vest-Galilea nord i Israel, 5&nbsp;km nord for Nahariya. Han høyrer til Mateh Asher regionale kommune og Moshavrørsla.

Samfunnet vart grunnlagd i 1949 av ei gruppe demobiliserte soldatar på delar av landområdet til den avfolka palestinske landsbyen Al-Bassa, og vart opphavleg kalla Tzahal. Sidan vart namnet endra til Liman til ære for den amerikanske senatoren Herbert H. Lehman. I 2005 hadde han eit folketal på kring 500. Dei fleste innbyggjarane driv med jordbruk.

Liman naturreservat ligg kring 1&nbsp;km nord for landsbyen og dekkjer eit område på 50 mål.

## Kjelder

**Denne artikkelen bygger på «[[:en:Liman, Israel|Liman, Israel]]» frå ,  den 8. mars 2015.* 
*** oppgav desse kjeldene: 
* 
*
*
Netiv HaShayara

**Netiv HaShayara** (, tyder 'Konvoivegen') er ein moshav nord i Israel. Han ligg nær Nahariya, og høyrer til Mateh Asher regionale kommune. I 2005 hadde han eit folketal på kring 400.

Landsbyen vart grunnlagd i 1950 av immigrantar frå Iran og Irak, på landområdet til den avfolka palestinske landsbyen Al-Ghabisiyya. Han vart opphavleg kalla Doveh, men vart seinare kalla opp etter Yehiam-konvoien, som prøvde å bryte inn i den kringsette Yehiam under den arabisk-israelske krigen 1948.

## Kjelder

**Denne artikkelen bygger på «[[:en:Netiv HaShayara|Netiv HaShayara]]» frå ,  den 8. mars 2015.* 
*** oppgav desse kjeldene:*
Regba

**Regba** () er ein moshav shitufi nord i Israel. Han ligg nær Nahariya, og høyrer til Mateh Asher regionale kommune. Namnet er symbolsk, som i Regev (jordklump). I 2005 hadde han eit folketal på kring 600. Landsbyen vart grunnlagd i 1946 av ei gruppe veteranar frå den britiske hæren frå Tyskland, Nederland og engelsktalande land. Han vart opphavleg grunnlagd som ein kibbutz og vart ein moshav shitufi i 1949.

## Kjelder

**Denne artikkelen bygger på «[[:en:Regba|Regba]]» frå ,  den 8. mars 2015.* 
*** oppgav desse kjeldene:*
Shavei Tzion

**Shavei Tzion** (, tyder 'Dei attvendte til Sion') er ein moshav shitufi nord i Israel. Han ligg mellom Akko og Nahariya og dekkjer 2000 mål i Mateh Asher regionale kommune. I 2006 hadde han eit folketal på 654.

Landsbyen vart grunnlagd 13. april 1938 som ein del av tårn- og palisade-busetjingane. Grunnleggjarane var immigrantar frå Rexingen i Tyskland, som kom under den Femte aliyah. Shavei Tzion vert rekna som ein av dei vakraste landsbyane i Galilea på grunn av nærleiken til Middelhavet.

Det vart reist eit minnesmerke på stranda i 1999 til minne om 12 døde israelske soldatar i operasjonar i Libanon, og eit gammalt skip frå den israelske marinen, Kidon, vart sokke som ein turistattraksjon.

## Arkeologi
I 1955 vart det gjort funn av ei gammal kyrkje langs stranda mellom Akko og Tyr, datert til 300-talet. Utgravingane var leia av Moshe Prausnitz og ein fann mellom anna mosaikkgolv og murar.

## Biletgalleri

Fil:IDF Marine Commando Disaster Memorial-5.JPG|Minnesmerke for falne i det israelske forsvaret
Fil:Swastikas in byzantine Church in Shavei-Zion, Israel.jpg|Mosaikk
Fil:Shaveziyyon1.jpg|Synagoge


## Kjelder

**Denne artikkelen bygger på «[[:en:Shavei Tzion|Shavei Tzion]]» frå ,  den 8. mars 2015.* 
*** oppgav desse kjeldene:*
* ynet.Nadav Mann - 70 years to Shavei Zion
* ynet.Nadav Mann - 70 years to Shavei Zion, part 2
Klil

**Klil** () er ein fellesbusetnad nord i Israel. Han ligg nær Nahariya mellom Yanuh-Jat og Kafr Yasif, og høyrer til Mateh Asher regionale kommune. I 2006 hadde han eit folketal på 351.

Landsbyen vart grunnlagd i 1979 av ei gruppe byfolk som hadde kjøpt landområdet frå landeigarar i nabolandsbyar. Han vart kalla opp etter den gamle bygningen som vart oppdaga i området, *Horvat Klil* (*Klilruinane*). Landsbyen er ikkje knytt til straumnettet og all elektrisitet vert generert ved hjelp av solenergi og vindenergi. Landsbyen har ein olivenlund og produserer olivenolje og eit mikrobryggjeri, Malka, i tillegg til fleire føretak som eit bakeri og to mindre restaurantar. 

## Kjelder

**Denne artikkelen bygger på «[[:en:Klil|Klil]]» frå ,  den 8. mars 2015.*
Nes Ammim

**Nes Ammim** () er eit kristent samfunn i Nord distrikt i Israel. Han ligg nær byane Akko og Nahariya, vest i Galilea, og høyrer til Matte Asher regionale kommune. Han vart grunnlagd av europeiske kristne som eit teikn på solidaritet med jødane etter Holocaust. 

Landområde vart kjøpt i 1960 frå ein drusar-sjeik i Galilea og dei første innbyggjarane flytta inn i 1963. 

Namnet var henta frå Bibelen og Jesaja 11:10 og tyder «banner for folka». 

## Kjelder

**Denne artikkelen bygger på «[[:en:Nes Ammim|Nes Ammim]]» frå ,  den 8. mars 2015.* 
*** oppgav desse kjeldene:*



## Bakgrunnsstoff
*Offisiell nettstad
Oshrat

**Oshrat** () er ein fellesbusetnad nord i Israel. Han ligg søraust for Nahariya og like nord for Kafr Yasif, og høyrer til Mateh Asher regionale kommune. I 2011 hadde han eit folketal på 652.

Landsbyen vart grunnlagd i 1983 som ei utviding av moshaven Amka.

Oshrat er ein variant av ordet Asjer, stamma som eigde landområdet som landsbyen står på.

## Kjelder

**Denne artikkelen bygger på «[[:en:Oshrat|Oshrat]]» frå ,  den 8. mars 2015.* 
*** oppgav desse kjeldene:*
Arab al-Aramshe

**Arab al-Aramshe** (arabisk عرب العرامشة, ), offisielt **Aramisha** (), er ein beduinsk landsby i Vest-Galilea i Israel, like sør for den libanesiske grensa, ikkje langt frå middelhavskysten. Landsbyen høyrer til Mateh Asher regionale kommune.

Aramshe, som han vert kalla på folkemunne, vart grunnlagd som ein permanent busetnad for beduinar i området. I 2011 hadde han 1&nbsp;437 innbyggjarar.

I løpet av åra har innbyggjarane i Aramshe fleire gonger vorte angripne av Katyusha-rakettar frå Sør-Libanon av Hizbollah. Under Libanonkrigen i 2006 mista ei mor og to av døtrene hennar livet då ein rakett fall ned på huset deira den 5. august.

## Kjelder

**Denne artikkelen bygger på «[[:en:Arab al-Aramshe|Arab al-Aramshe]]» frå ,  den 8. mars 2015.* 
*** oppgav desse kjeldene:*
Sheikh Danun

**Sheikh Dannun** (arabisk الشيخ دنون, ), òg skrive **Sheikh Danun** og **Sheikh Danon**) er ein arabisk landsby i Nord distrikt i Israel. Sidan 1948 har han bestått av to eldre landsbyar - Shaykh Danun og Shaykh Dawud (eller Daud, so tyder «David») - som vart slått saman, og som i dag vert kalla Sheikh Dannun. Han ligg på ein ås oppom slettene ved Akko, og begge desse gamle landsbyane vart bygde kring grava til ein sjeik, og deler ei liknande historie.

## Historie
Staden har ei gammal historie. Ein har funne gravkammer daterte til den midtre bronsealderen nord for den moderne landsbyen. Ein har òg funne potteskar frå den bysantinske og osmanske tuda.

Begge landsbyane er nemnde i skriveria til vestlege reisande i det osmanske Palestina in på 1800-talet. Andrew Alexander Bonar og Robert Murray M'Cheyne, som vitja dei på midten av 1800-talet, skildra Sheikh Daud som ein av mange små landsbyar spreidde over ei vakker slette, like utafor vegen, og at han ein gong var ein kristen landsby. V. Guérin, som vitja staden same hundreåret, skildra Danun som ei grend kring grava til Shaykh Danun. Han estimerte folketalet til å vere kring 50. Eit av husa i landsbyen vart skildra som større og betre enn dei andre og skal ha høyrt til ein mektig sjeik.

*The Survey of Western Palestine* (1881) skildrar Shaykh Danun som ein «liten landsby, bygd av stein og leire, med kring 50 muslimar, på kanten av ei slette, Shaykh Dawud er skildra på liknande vis, men med 70 muslimar, kringsett av oliventre og åkrar.

Sheikh Danun har seinare teke i mot mange nye innbyggjarar, inkludert internt forflytta arabarar frå dei avfolka palestinske landsbyane Al-Ghabisiyya, Amqa, Kuwaykat, Al-Nahr og Umm al-Faraj.

## Kjelder

**Denne artikkelen bygger på «[[:en:Sheikh Danun|Sheikh Danun]]» frå ,  den 8. mars 2015.* 
*** oppgav desse kjeldene:*
*
*
*
*
* 
*
*Masalha, Nur (2005): *[http://books.google.com/books?id=xYWNCX-eYRcC Catastrophe remembered: Palestine, Israel and the internal refugees : essays].*
*
*  (p.54 )
*   
*

 

## Bakgrunnsstoff
* Al-Sheikh Dannun photos, by Dr. Moslih Kanaaneh
*Welcome To al Shaykh Dannun
*SWP map III, IAA
*SWP map 3, Wikimedia commons
Seksuell debut

**Seksuell debut** viser til første gongen nokon har eit samleie.

I følgje ei undersøking frå Folkehelseinstituttet i Noreg var medianalderen ved første samleie 17,1 år for kvinner og 17,5 år for menn i 2002. I tida frå 1987 til 1997 var han noko høgare, rundt 18 år for menn. 19,5 prosent av menn og 23,5 prosent av kvinner hadde debutert før dei fylte 16 år (seksuell lågalder).

I Storbritannia rapporterte Natsal liknande resultat i 2003. Medianalderen for seksuell debut var 17 år for både menn og kvinner. 27,4 % av menn og 20,4 % mellom 16 og 44 år svarte at dei hadde hatt seksuell debut før dei var 16.

## Sjå òg
* Debut
* Jomfru

## Kjelder
Skattesvik

**Skattesvik** eller **skattesnyt** er eit brotsverk som går ut på å halda inntekter og formue som ein er meint å betala skatt for unna styresmaktene slik at ein unngår skattlegging.

Skattesvik er straffbart i dei fleste landa i verda. Det kan likevel ofte føregå ved hjelp av mange lovlege middel, som oppbevaring av formuar i såkalla skatteparadis. 
Skattesvik skil seg frå skatteplanlegging, som går ut på å redusera skatten ein må betala mest mogleg utan å bryta lovverket.

## Skattesvik i norsk rett
Etter Ligningsloven § 12-1 er skattesvik definert som å forsettleg eller grovt uaktsomt gje feil eller ufullstendige opplysingar til likningsstyresmkatene når ein forstår eller burde forstå at dette vil gje skatte- eller avgiftsmessige fordelar, eller å laga dokument som kan gje slike fordelar. Straffa for skattesvik eller medverknad til dette er bot eller fengsel i opptil 2 år. Medvirkning straffes på samme måte.

## Sjå òg
*Svart økonomi

## Kjelder

*


**Delar av denne artikkelen bygger på «[[:nb:Skatteunngåelse|Skatteunngåelse]]» frå ,  den 9. mars 2015.*  
 

## Bakgrunnsstoff
*
Onomatopoetikon

**Onomatopoetikon**, **onomatopoetikum**, eller **lydord**, er slike ord og nemningar i språket som hermer naturlege lydar for å fortelje kva det gjeld. Onomatopoetikon er til dømes slike verb som *suse*, *visle*, *dundre*, substantiv som *brak*, *dunder*, *visling*, *pling*, *ding-dang*, og slike som gjev att dyre- og fuglelydar, som til dømes *gakk*, *mø*, ''mjau'', *vov*. Nemninga for fuglen kråke er likeeins eit onomatopoetikon ved beinveges å herme den lyden fuglen har: «*kra-kra*».

Interessant er det at dyrelydar vert attgjevne på ulikt vis i ulike språk, slik at til dømes eit hanegal, som på norsk vert attgjeve med *kykkeli-ky*, heiter noko anna på fransk: *cocorico*.
Monterotondo

**Monterotondo** er ein by og ein kommune i provinsen Roma i regionen Lazio i Italia. Kommunen har 40&nbsp;000 ibuarar og dekker ei flatevidd på 40,9 km².

Byen, som voks fram frå 10.-11. hundreåret, ligg 28 km nord for Roma. Gamlebyen ligg på eit høgdedrag aust for elva Tiber, 165 meter over havet.

## Kjelder

**Denne artikkelen bygger på «[[:de:Monterotondo (Latium)|Monterotondo (Latium)]]» frå ,  den 9. mars 2015.*
Espen Harald Bjerke

**Espen Harald Bjerke** () er ein norsk langrennsløpar frå **Lillehammer** som vann to bronsemedaljar i noregsmeisterskap, 2003 og 2005. Han var medlem av Lillehammer Skiklub.

### Medaljar og besteplasseringar i noregsmeisterskap
*Ski-NM 2001: Nr 13 på 50 km på Steinkjer
*Ski-NM 2002: Nr 4 på 30 km i Høydalsmo
*Ski-NM 2003: Bronsemedalje på 10 km i Molde
*Ski-NM 2005: Bronsemedalje på 30 km på Lillehammer
*Ski-NM 2007: Nr  9 på 15 km i Stokke
*Ski-NM 2008: Nr 19 på 15 km i Trondheim
*Ski-NM 2009: Nr 12 på 50 km på Røros
*Ski-NM 2010: Nr 9 på 50 km i Tolga
*Ski-NM 2011: Nr 7 på 50 km i Tromsø
*Ski-NM 2012: Nr 7 på 15 km på Voss
*Ski-NM 2013: Nr 13 på 50 km på Løten

Bjerke deltok i renn i verdscupen i langrenn frå 2001 til 2010. Hans klart beste prestasjon var fjerdeplassen på 15 km i Otepää den 8. januar 2005, Andrus Veerpalu frå arrangørlandet Estland vann rennet.

## Kjelder
**Sportsboken*, aktuelle årgangar

## Bakgrunnsstoff
*Espen Harald Bjerke i fis-ski.com
*"Team Vraka" (Aftenposten, 2006)
Colleferro

**Colleferro** er ein by og ein kommune i provinsen Roma i regionen Lazio i Italia. Kommunen har i kring 22&nbsp;000 ibuarar og dekker ei flatevidd på 27 km².

Byen Colleferro ligg i Sacco-dalen, på nordsida av fjellet Monti Lepini, 218 meter over havet og 54 kilometer aust for Roma. Han voks til på 1910-talet, i kring ein ammunisjonsfabrikk. Byen vart av den grunn eit bombemål under andre verdskrigen, i framkant av den allierte landgangen i Italia.

I dag er det kjemikaliekonsernet SNIA og sementprodusenten Italcementi som sysselset flest arbeidarar, men enno finst våpenproduksjon i Colleferro.

## Kjelder

**Denne artikkelen bygger på «[[:en:Colleferro|Colleferro]]» frå ,  den 9. mars 2015.*
Ardea i Italia

**Ardea** er ein by og ein kommune i provinsen Roma i regionen Lazio i Italia. Kommunen har 48&nbsp;000 ibuarar og dekker ei flatevidd på 72,1 km².

Byen Ardea ligg 36 km sør for Roma. Bysentrum ligg i dag fire kilometer frå havet, 17 meter over havet.

Landbruk er hovudnæring i Ardea, men sidan 1970-åra har industri spela ei stadig større rolle.

Byen vart grunnlagd på 700-talet føre Kristi fødsel. Etter at Romarriket fall i grus vart Ardea avfolka, fyrst på 800-talet voks byen oppatt. Frå 1932 vart det kringliggjande landområdet drenert, noko som gjorde at byen voks til så han i 1970 vart eigen kommune. 

## Kjelder

**Denne artikkelen bygger på «[[:de:Ardea|Ardea]]» frå ,  den 9. mars 2015.*
Charlie Souza

**Charlie Souza** () er ein USA-amerikansk bassist, vokalist, musikar, låtskrivar og produsent. Han er mest kjend som bassist i Mudcrutch.

## Karriere
Souza turnerte med The New Rascals, i lag med Dino Danelli og Gene Cornish frå The Rascals, og Bill Pascali (tidlegare i Vanilla Fudge 2001) frå 2006 til 2011. 

Han har òg turnert og samarbeidd med musikarar som Tom Petty, Greg Allman, Bill Champlin, Mike Pinera, Malcolm Jones og Joe Lala frå Blues Image, Cactus, White Witch, Gale Force med produsenten Wayne Henderson frå The Jazz Crusaders, Floyd Red Crow Westerman, Leon Patillo, The Darrell Mansfield Christian Band, komikaren Fred Willard og The Tropics.

Souza har gjeve ut soloalbuma *Live Your Dream* og *9 Ball in the Corner Pocket*, i lag med den tidlegare Robin Trower-trommeslagaren Bill Lordan, og Tropics-gitaristen Eric Turner. 

## Kjelder

**Denne artikkelen bygger på «[[:en:Charlie Souza|Charlie Souza]]» frå ,  den 9. mars 2015.* 
*** oppgav desse kjeldene:*
Saumspitze

**Saumspitze** er ein 3&nbsp;039 meter over havet høg fjelltopp i Verwallfjella i Austerrike. Fjellet ligg mellom St. Anton og Ischgl. Frå begge stadene er det 4-5 timar å gå til fjellhytta Darmstädter Hütte, derifrå tek turen til topps om lag tre timar med lett klatring.

## Kjelder

**Denne artikkelen bygger på «[[:de:Saumspitze|Saumspitze]]» frå ,  den 9. mars 2015.*
Patteriol

**Patteriol** er ein 3&nbsp;056 meter over havet høg fjelltopp aust i Verwallfjella. Normalvegen tek utgangspunkt i fjellhytta Konstanzer Hütte, derifrå tek turen opp minst fire timar, med til dels lett klatring.

Kring 1860 kleiv ei gruppe landmålarar, gemsejegrar og ein ørnejeger til topps på fjellet, som dei fyrste menneska.

## Kjelder

**Denne artikkelen bygger på «[[:de:Patteriol|Patteriol]]» frå ,  den 9. mars 2015.*
Verwallfjella

**Verwallfjella** er ei mindre fjellkjede i grenselandet mellom forbundslanda Vorarlberg og Tirol i Austerrike. 

Fleire av toppane når over 3&nbsp;000 meter over havet. Mange toppar har ei markant form, særleg dei i Vorarlberg. I motsetnad til den nærliggjande fjellkjeda Silvretta er området lite bredekt. Verwallfjella eignar seg godt for fjellvandrarar og fjellklatrarar på eit gjenommsnittleg nivå. Eit nett av turstiar gjer det mogleg med fleiredagars turar frå fjellhytte til fjellhytte. 

## Fjelltoppar
* Hohe Riffler 3&nbsp;168 moh 
* Kuchenspitze 3&nbsp;148 moh
* Küchlspitze 3&nbsp;147 moh
* Blankahorn 3&nbsp;129 moh 
* Seeköpfe 3&nbsp;061 moh 
* Patteriol 3&nbsp;056 moh 
* Saumspitze 3&nbsp;039 moh 
* Kleine Riffler 3&nbsp;014 moh 
* Fatlarspitze 2&nbsp;986 moh 
* Scheibler 2&nbsp;978 moh

## Kjelder

**Denne artikkelen bygger på «[[:de:Verwallgruppe|Verwallgruppe]]» frå ,  den 9. mars 2015.*  


## Bakgrunnsstoff
Phil Seymour

**Phil Seymour** () var ein USA-amerikansk powerpop-trommeslagar, songar, gitarist og låtskrivar, mest kjend for singlane «I'm On Fire» (med Dwight Twilley Band) og «Precious to Me». Han spelte ei stor rolle i popgruppa Dwight Twilley Band. 

## Karriere
I 1967 møtte Seymour Tulsa-musikaren Dwight Twilley i ein kinosal der dei begge hadde sett The Beatles-filmen A Hard Day's Night. Dei byrja raskt å skrive og spele i lag under namnet **Oister**. I 1974 fekk Seymour og Twilley kontrakt med Shelter Records og vart kjende som The Dwight Twilley Band.

«I'm On Fire» nådde 16. plassen på ''Billboard'' Hot 100 i ei veke frå 2. august 1975. Dwight Twilley Band spelte inn to album i lag, med Seymour og Twilley på solo- og harmonivokal, Seymour på trommer og bass, og Twilley på gitar og vokal og venen deira Bill Pitcock IV på sologitar. Bandet fekk derimot berre avgrensa suksess. I 1978 slutta Seymour i bandet for å gå solo. 

Mellom platekontraktene spelte han mykje som studiomusikar, mellom anna for 20/20 (trommer på debutalbumet), Moon Martin (trommer på *Shots from a Cold Nightmare*) og den gamle Twilley Band-venen Tom Petty (korvokal). Seymour song korvokal på to kjende Petty-songar, «Breakdown» og «American Girl». I 1978 reiste Seymour til England for å arbeide på eit soloprosjekt med Denny Cordell som produsent, men berre tre songar vart spelte inn. 

I 1980 fekk Seymour kontrakt med Boardwalk Records og han gav ut det første soloalbumet sitt, berre kalla *Phil Seymour*, den 16. januar 1981. Albumet vart produsert av Richie Podolor, som òg produserte det andre albumet til Seymour. Den første singelen frå albumet, skriven av Seymor, nådde 22. plassen på ''Billboard'' Hot 100 i mars 1981. Han nådde òg tredjeplassen i Australia, der han selde til gull. «I Really Love You» nådde 13. plassen i Sør-Afrika. Albumet inneheld òg songen «Trying to Get to You», som òg vart spelt inn av Elvis Presley og Roy Orbison. 

Det andre soloalbumet, *Phil Seymour 2*, kom ut i 1982, men inneheld færre originale songar, og vart spelt inn raskt. Det inneheld Tom Petty-songen «Surrender». Boardwalk Records-grunnleggjaren Neil Bogart døydde kort tid etter albumet kom ut og selskapet vart lagt ned. 

I 1984 vart Seymour med i the Textones, eit rootsrock band leia av Carla Olson og George Callins. Han spelte inn albumet *Midnight Mission* med dei og turnerte som songar og trommeslagar. Under turneen oppdaga han nokre klumpar på nakken, som viste seg å vere hovne lymfeknutar, og han fekk raskt diagnosen lymfom. Seymour vart send attende til Tulsa for å gjennomgå kreftbehandling. Han spelte lokalt fram til han døydde 17. august 1993, 41 år gammal. 

## Diskografi

### The Dwight Twilley Band
* *[[Sincerely av Twilley|Sincerely]]* (1976)
* *[[Twilley Don't Mind]]* (1977)
* *[[The Great Lost Twilley Album]]* (1993)
* *[[Live From Agora]]* (2009)

### Solo
* *Phil Seymour* (1980)
* *Phil Seymour 2* (1982)
* *Precious to Me* (samleplate) (1996)

### Textones
* *Midnight Mission* (1984)

## Kjelder

**Denne artikkelen bygger på «[[:en:Phil Seymour|Phil Seymour]]» frå ,  den 9. mars 2015.* 
*** oppgav desse kjeldene:*


## Bakgrunnsstoff
* [ Allmusic]
*
Skiskyting under Vinter-OL 2006

**Skiskyting under Vinter-OL 2006** vart arrangert ved skisportanlegget San Sicario i kommunen Cesana Torinese, 97 km vest for Torino, i dagane 11. - 25. februar 2006. Ti øvingar stod på programmet, like mange for kvinner som for menn. 15 km fellesstart for menn og 12,5 km fellesstart for kvinner var begge nye OL-øvingar.  

## Menn
### 10 kilometer



**Dato:** 14. februar 2006


### 12,5 km jaktstart



**Dato:** 18. februar 2006


### 15 km fellesstart



**Dato:** 25. februar 2006 


### 20 km



Dato: 11. februar 2006 


### 4 x 7,5 km stafett



Dato: 21. februar 2006


## Kvinner
### 7,5 kilometer



Dato: 16. februar 2006


### 10 km jaktstart



**Dato:** 18. februar 2006 


### 12,5 km fellesstart



**Dato:** 25. februar 2006


### 15 km



**Dato:** 13. februar 2006  Olga Pyljova vart fyrst tildelt sølvmedaljen, men sidan fråteken medaljen grunna positiv prøve på dopingmiddelet Carphedon.


### 4 x 6 km stafett



**Dato:** 23. februar 2006


## Kjelder

**Denne artikkelen bygger på «[[:de:Olympische Winterspiele 2006/Biathlon|Olympische Winterspiele 2006/Biathlon]]» frå ,  den 10. mars 2015.*
Vasskran

**Vasskran** eller **vasskrane** er ein ventil på eit vassrøyr, laga for å kunne stogge eller opne for vasstraumen i røyret (ei stoppekran), eller for å tappe vatn ut or røyret (ei tappekran). Vasskraner kan òg verte kalla *armatur*. Dersom krana er laga slik at ho kan blande kaldt og varmt vatn til vatn med høveleg temperatur, er det vanleg å tale om eit *blandebatteri*. Ei tappekrane kan òg verte kalla *spring*, særleg slike tappekraner som er av gamle typar.
## Bakgrunnsstoff
Kran

**Kran** kan har fleire tydingar:
* Heisekran til å løfte eller heise opp ting
* Vasskran, som er ein ventil på eit vassrøyr
* Ymse typar ventilar på røyr for gass eller væske, som til dømes gasskran, oljekran.
Breakdown av Tom Petty

«**Breakdown**» er den første singelen til Tom Petty and the Heartbreakers, frå debutalbumet deira. Han vart ein hit i USA og Canada.

På konsertversjonane av songen blandar Petty stundom «Breakdown» med Ray Charles sin «Hit the Road Jack». 

### Innhald
***7" singel (US, 1976)**
:A. «Breakdown» – 2:39 
:B. «The Wild One, Forever» – 3:01

***7" singel (US, 1977)**
:A. «Breakdown» – 2:39
:B. «Fooled Again (I Don't Like It)» – 3:54

***7" singel (Tyskland, 1977)**
:A. «Breakdown» – 2:42
:B. «Luna» – 3:59

***7" singel (Spania, 1978)**
:A. «Breakdown» – 2:42
:B. «Strangered in the Night» – 3:32

### Lister

### Album
**[[Tom Petty and the Heartbreakers av Tom Petty and the Heartbreakers|Tom Petty and the Heartbreakers]]* (1976)
**[[albumet FM|FM]]* (1978)
**[[Pack Up the Plantation: Live!]]* (1985)
**[[Greatest Hits av Tom Petty|Greatest Hits]]* (1993)
**[[Playback av Tom Petty and the Heartbreakers|Playback]]* (1995)
***' (2000)
*''[[Mojo Tour 2010]]'' (2010)

==Grace Jones-versjonen==

Den [[Jamaica|jamaicanske]] songaren [[Grace Jones]] spelte inn ein [[reggae]]-versjon av songen i 1980 på albumet ''[[Warm Leatherette]]''. Tom Petty skreiv eit tredje vers for songen for Grace Jones: «It's OK if you must go / I'll understand if you don't / You say goodbye right now / I'll still survive somehow / Why should we let this drag on?» The song was edited from its full, 5:30 album version to a 3-minute long spor on single release. It was released as a U.S.-only single in July 1980, but didn't chart.

===Innhald===
***7" Single**
:A. «Breakdown» – 3:00
:B. «[[Warm Leatherette]]» – 4:24

***12" singel**
:A. «Breakdown» – 5:30
:B1. «Breakdown» (Edit) – 3:10
:B2. «Warm Leatherette» – 4:24

***7" promosingel*'
:A. «Breakdown» (Edit - Stereo) – 3:00
:B. «Breakdown» (Edit - Mono) – 3:00

==Andre versjonar==
*«Breakdown» vart spelt inn av [[Suzi Quatro]] på albumet hennar *If You Knew Suzi...* (1978).
*[[The Replacements]] spelte inn songen på konsertalbumet *The Shit Hits the Fans* i 1985.
*Eit akustisk konsertopptak av «Breakdown» finst på [[Missy Higgins]]-albumet *More Than This* i 2009 med [[Brett Dennen]].
* [[Flaw]] spelte songen på konsertar i 2010.
*Songen vart framført av [[Foo Fighters]] på Wasting Light World-turneen i 2011.
* [[Christina Perri]] framførte songen i 2011-2012 på Lovestrong-turneen. 

==Kjelder==
<div class="references-small">
**Denne artikkelen bygger på «Breakdown (Tom Petty song)» frå ,  den 10. mars 2015.* 
*** oppgav desse kjeldene:''


## Bakgrunnsstoff
*
Anything That's Rock 'n' Roll

«**Anything That's Rock 'n' Roll**» er ein song av Tom Petty and the Heartbreakers frå debutalbumet deira frå 1976. Det var den andre singelen frå albumet og den første hitten deira i Storbritannia. Songen nådde 36. plassen på den britiske singellista 2. juli 1977. Han vart ikkje gjeven ut som singel i USA. 

B-side «Fooled Again (I Don't Like It)» er eit konsertopptak frå *[[Official Live 'Leg|The Official Live Bootleg]]*.

## Lister

## Kjelder

**Denne artikkelen bygger på «[[:en:Anything That&#39;s Rock &#39;n&#39; Roll|Anything That&#39;s Rock &#39;n&#39; Roll]]» frå ,  den 10. mars 2015.* 
*** oppgav desse kjeldene:*
Diskografien til Tom Petty

Dette er **[[diskografi]]en til [[Tom Petty]]**, ein amerikansk songar, låtskrivar og gitarist. Petty har gjeve ut 13 studioalbum som frontmann i Tom Petty and the Heartbreakers i tillegg til tre soloalbum. 

## Album

### Studioalbum med the Heartbreakers

### Soloalbum

### Konsert- og samlealbum

## Andre utgjevingar

## Singlar

### Gjestesinglar

### Andre songar

## Utgjevingar med the Traveling Wilburys

### Album

### Singlar

### Other charted songs

## Utgjevingar av Mudcrutch

### Album

### Singlar

## Videoar og DVDar

## Kjelder

**Denne artikkelen bygger på «[[:en:Tom Petty discography|Tom Petty discography]]» frå ,  den 10. mars 2015.* 
*** oppgav desse kjeldene: *
I Need to Know av Tom Petty

«**I Need to Know**» er ein song skriven av Tom Petty og spelt inn av det amerikanske rockebandet Tom Petty and the Heartbreakers. Han vart gjeven ut i 1978 som den første singelen frå det andre albumet deira, *[[You're Gonna Get It!]]*. Songen nådde 41. plassen på ''Billboard'' Hot 100 i 1978. Denne songen og «Listen to Her Heart» vart alt framført på konsertar så tidleg som 14. juni 1977, på det tyske fjernsynsshowet «Rockpalast».

## Andre versjonar
Stevie Nicks (frå Fleetwood Mac) har spelt «I Need to Know» på konsertane sine sidan 1981. Stevie song òg songen i lag med Tom Petty på 30-årsjubileumskonserten til Tom Petty som artist, som vart filma og gjeve ut på DVDen ''Runnin' Down a Dream''.

I 1981 spelte det svenske bandet Gyllene Tider inn ein versjon av songen med svensk tekst, skriven av songaren Per Gessle, kalla  «Vill ha ett svar!»

Poison spelte songen i 2007 for albumet *[[Poison'd!]]*.

Det amerikanske hardcore-punkbandet Hour of the Wolf spelte songen i 2012 for albumet *[[Decompositions Vol. II]]*.

## Utgjevingar
**[[You're Gonna Get It!]]*
**[[Pack up the Plantation: Live!|Pack Up The Plantation: Live!]]*
**[[Greatest Hits av Tom Petty|Greatest Hits]]*
**[[Playback av Tom Petty and the Heartbreakers|Playback]]*
***
**[[The Live Anthology]]*
*Songen er spelbar i *[[Rock Band 3]]*.

## Lister

## Kjelder

**Denne artikkelen bygger på «[[:en:I Need to Know (Tom Petty song)|I Need to Know (Tom Petty song)]]» frå ,  den 11. mars 2015.* 
*** oppgav desse kjeldene:*


## Bakgrunnsstoff
*
You're Gonna Get It!

***You're Gonna Get It!*** er det andre studioalbumet til Tom Petty and the Heartbreakers, gjeve ut i 1978. Det skulle opphavleg heite *Terminal Romance*. Som følregjengaren inneheld albumet stramme melodiske songar med klirrande gitarar og orgel. Det nådde 23. plassen på den amerikanske albumlista i 1978. Det var òg det første albumet til Petty and the Heartbreakers som selde til gullplate. 

Mange musikkjournalistar vurderte *You're Gonna Get It!* til å ligge eit hakk under debutalbbumet. Meldinga i *[[Rolling Stone]]* då albumet kom ut sa at dei to albuma hadde ein «imponerande stilmessig samanheng». Det nådde høgare på albumlista enn føregjengaren.

## Innhald

## Medverkande
* Tom Petty  - elektrisk gitar, akustisk gitar, 12-strengsgitar, rytmegitar, piano, vokal
* Mike Campbell  - elektrisk gitar, akustisk gitar, 12-strengsgitar, sologitar, trekkspel
* Benmont Tench - piano, hammondorgel, klaverinstrument, korvokal
* Ron Blair - bassgitar, akustisk gitar, lydeffektar, korvokal
* Stan Lynch  - trommer

;Andre musikarar
* Noah Shark  - perkusjon
* Phil Seymour  - korvokal on «Magnolia»

## Kjelder

**Denne artikkelen bygger på «[[:en:You&#39;re Gonna Get It!|You&#39;re Gonna Get It!]]» frå ,  den 11. mars 2015.* 
*** oppgav desse kjeldene:*
Listen to Her Heart

«**Listen to Her Heart**» er ein song skriven av det amerikanske rockebandet Tom Petty and the Heartbreakers. Han vart gjeven ut i august 1978 som den andre singelen frå albumet deira, *[[You're Gonna Get It!]]*. Han nådde 59. plassen på ''Billboard'' Hot 100 i oktober 1978.  Denne songen og «I Need to Know» vart begge spelte på konsertar så tidleg som den 14. juni 1977, då han dei vart spelte på det tyske fjernsynsshowet «Rockpalast».

I følgje eit radiointervju med Redbeard, skreiv Petty songen som eit svar til at Ike Turner prøvde seg på kona til Petty. 

## Utgjevingar
**[[You're Gonna Get It!]]*
**[[Greatest Hits av Tom Petty|Greatest Hits]]*
**[[Playback av Tom Petty and the Heartbreakers|Playback]]*
***
**[[Mojo Tour 2010|Mojo Tour 2010: Expanded Edition]]* (konsertopptak)

## Lister

## Kjelder

**Denne artikkelen bygger på «[[:en:Listen to Her Heart|Listen to Her Heart]]» frå ,  den 11. mars 2015.* 
*** oppgav desse kjeldene:*
Shelly Yakus

**Shelly Yakus** () er ein amerikansk lydteknikar og lydmiksar. Han var tidlegare sjefslydteknikar og visedirektør i A&M Records,  og vart nominert til å bli innlemma i Rock and Roll Hall of Fame i 1999. Shelly Yakus vert omtalt på slutten av Tom Petty-songen «What're You Doin' In My Life?»

## Biografi
Shelly Yakus har vore lydteknikar for mange artistar, som John Lennon, the Ramones, U2, Tom Petty, Van Morrison, Alice Cooper, the Band, Blue Öyster Cult, Dire Straits, Don Henley, Madonna, Stevie Nicks, The Pointer Sisters, Raspberries, Lou Reed, Bob Seger, Patti Smith, Suzanne Vega, Warren Zevon, Star Radio og Elliott Murphy. Han var assisterande lydteknikar (1967–1969) på innspelingar av Dionne Warwick, Peter, Paul & Mary, Frankie Valli & The Four Seasons, Count Basie & His Orchestra og Frank Sinatra.

Yakus er son av låtskrivaren Milton Yakus, som skreiv «Old Cape Cod».

## Kjelder

**Denne artikkelen bygger på «[[:en:Shelly Yakus|Shelly Yakus]]» frå ,  den 11. mars 2015.* 
*** oppgav desse kjeldene:*
Thom Panunzio

**Thom Panunzio** er ein USA-amerikansk plateprodusent og lydteknikar. Han har arbeidd på mange Grammy-vinnande album og over femti gull- og platinaplater. 

Panunzio starta karrieren sin i 1974 på Record Plant Studios NYC, der han arbeidde med John Lennon. Etter dette vart han fast lydteknikar ved Record Plant, og seinare på The Hit Factory. Han arbeidde ofte saman med Jimmy Iovine, og i lag spelte dei inn plater i fleire ti år. Han arbeidde med Andrew Loog Oldham på The Rolling Stones-albumet *[[Metamorphosis av The Rolling Stones|Metamorphosis]]* i 1975, og seinare det året med Bruce Springsteen på *[[Born to Run]]*. I 1978 arbeidde han med Patti Smith på *[[Easter av Patti Smith Group|Easter]]*, medan han samstundes arbeidde med Springsteen på *[[Darkness on the Edge of Town]]*. Panunzio har òg produsert, vore lydteknikar og miksa artistar som Bob Dylan, U2, Stevie Nicks, Black Sabbath, Ozzy Osbourne, Motörhead, Deep Purple, Aerosmith, The Who, Iggy Pop, Joan Jett, David Bowie, Tom Petty, Paul Butterfield og mange fleire. 

I 2003 vart Panunzio ein av sjefane i Universal Music Group og leia talentspeidingsgruppa til Geffen Records. Han har sidan leia karriarane til artistar som Nelly Furtado, Weezer, The Pussycat Dolls, Rise Against og mange andre i Interscope/ Geffen/ A&M. 

## Utvald diskografi
(P) Produsent (MP) Medprodusent (LP) Leiande produsent (L) Lydteknikar (AL) Assisterande lydteknikar (M) Miksa

## Kjelder

**Denne artikkelen bygger på «[[:en:Thom Panunzio|Thom Panunzio]]» frå ,  den 11. mars 2015.*  
 

## Bakgrunnsstoff
* albumcredits.com 
* allmusic.com
* IMDb.com
* discogs.com